Eddie Palmieri

Eddie Palmieri (15-an de decembro 1936 en Novjorko - 6-an de aŭgusto 2025) estis usona pianisto kaj bandestro. Li estas konsiderata kiel unu el la pioniroj de latinamerika, kuba kaj afrik-kuba ĵazo kaj hejmis ankaŭ en salso kaj novjorka salso.

 Vivo kaj verkado 
Liaj parte italdevenaj gepatroj elmigris en 1926 el Ponce kaj ekloĝis en Hispana Harlemo, latinamerika geto en Manhatano. Palmieri muzikis jam en la aĝo de kvin jaroj. Li interesiĝis jam frue pri ĵazo kaj sekvis pianludo-lecionojn. En la aĝo de dek unu jaroj li prezentis en Carnegie Hall. Aĝe 14 jarojn Palmieri fondis sian unuan ensemblon kaj muzikis ankaŭ en aliaj grupoj, ekzemple ĉe Tito Rodríguez.

En la jaro 1962 li fondis la ensemblon La Perfecta, per kiu li popularigis la stilon ĉarango, kaj surdiskigis Lo Que Traigo Es Sabroso samkiel Muñeca. En 1968 la grupo malfondiĝis.

En 1971 li surdiskigis kune kun sia frato (orgeno) Vamos Pa'l Monte kaj Eddie Palmieri & Friends in Concert, Live at the University of Puerto Rico. En 1976 Palmieri ricevis kiel unua latinamerikano Gremion por The Sun of Latin Music.

En la 1980-aj jaroj li ricevis du Gremiojn por Palo Pa Rumbo kaj Solito. En la jaro 1987 li surdiskigis La Verdad, jaron poste El Rumbo Del Piano. En la 1990-aj jaroj li koncertis i. a. kun la stelularoj Fania All-Stars kaj Tico All-Stars. En 2000 li anoncis sian retiriĝon el la muziknegoco. Li surdiskigis tamen ankoraŭ kune kun Tito Puente la albumon Masterpiece, por kiu li ricevis sian entute sesan Gremion.

 Diskoj 
 La Perfect, 1962
 El Molestoso, 1963
 Lo Que Traigo Es Sabroso, 1964
 Echando Pa'lante (Straight Ahead), 1964
 Azucar Pa'ti (Sugar for You), 1965
 Mozambique, 1965
 El Sonido Nuevo: The New Soul Sound, 1966 (kun Cal Tjader)
 Bamboleate, 1967 (kun Cal Tjader)
 Molasses, 1967
 Champagne, 1968
 Justicia, 1969
 Superimposition, 1970
 Vamonos Pa'l Monte, 1971
 Live At the University of Puerto Rico, 1971
 Harlem River Drive, 1971
 Recorded Live at Sing Sing, Vol. 1, 1972
 Recorded Live at Sing Sing, Vol. 2, 1972
 Sentido, 1972
 The Sun of Latin Music, 1973
 Unfinished Masterpiece, 1974
 Lucumi, Macumba, Voodoo, 1978
 Eddie Palmieri, 1982
 Palo Pa Rumba, 1984
 Solito, 1985
 The Truth, La Verdad, 1987
 Sueno, 1992
 Llego La India via Eddie Palmieri, 1992 (kun La India)
 Palmas, 1994
 Arete, 1995
 Vortex, 1996
 El Rumbero Del Piano, 1998
 Live, 1999
 Masterpiece / Obra Maestra, 2000 (kun Tito Puente)
 En Vivo Italia, 2002
 La Perfecta II, 2002
 Ritmo Caliente, 2003
 Listen Here!, 2005
 The Brian Lynch/Eddie Palmieri Project: Simpático, 2006 (Grammy)
 Salsa Brothers, 2011 (kun Charlie Palmieri)

 Eksteraj ligiloj 
 Oficiala hejmpaĝo

Kategorio:Usonaj salsomuzikistoj
Kategorio:Usonaj ĵazpianistoj
Kategorio:Usonaj ĵazbandego-direktistoj
Kategorio:Grammy-laŭreatoj